# Algirdas Brazauskas

### Straipsnis iš Vikipedijos, laisvosios enciklopedijos.

Algirdas Brazauskas

Algirdas Mykolas Brazauskas (gimė 1932 m. rugsėjo 22 d. Rokiškyje) – Tarybų Lietuvos ir nepriklausomos Lietuvos politinis veikėjas, pirmasis Prezidentas po Lietuvos Respublikos nepriklausomybės atkūrimo.

Jis buvo oficialus šalies vadovas kaip Lietuvos komunistų partijos Centro komiteto pirmasis sekretorius (1988-1990) bei kaip Prezidentas (laikinasis 1992-1993, išrinktasis 1993-1998), vėliau – vykdomosios šalies valdžios vadovas kaip Ministras Pirmininkas (nuo 2001).

Savo politinę karjerą siejo su Lietuvos komunistų partija (jai vadovavo 1988-1990) bei jos įpėdinėmis Lietuvos Demokratine Darbo partija (vadovavo 1990-1993, iš jos išstojo tapęs Prezidentu, kaip reikalauja Konstitucija) ir Lietuvos Socialdemokratų partijai (nuo 2001 metų).

Tarp 1998 ir 2001 metų buvo pasitraukęs iš politikos. Pasitraukimą aiškino tuo, kad kaip buvęs tarybinis veikėjas nebegali veikti nepriklausomos Lietuvos politikoje.

## [taisyti] Išsilavinimas

A. Brazauskas 1951 m. baigė Kaišiadorių vidurinę mokyklą ir tais pačiais metais įstojo į Kauno politechnikos institutą. 1956 m. baigė institutą ir įgijo inžinieriaus hidrotechniko specialybę. Vėliau tapo ekonomikos mokslų daktaras (1974 m.), Vilniaus Gedimino technikos, Kijevo (Ukrainos), Minsko humanitarinio, Kauno Technologijos universitetų Garbės daktaras.

## [taisyti] Karjera Tarybų Sąjungos laikais

1958 – 1962 m. vadovavo Kauno hidroelektrinės statybai.

1965 m. A. Brazauskas buvo paskirtas Statybinių medžiagų pramonės ministru. 1967 m. pradėjo dirbti Valstybės planavimo komiteto pirmininko pavaduotoju. 9-ame dešimtmetyje buvo Lietuvos komunistų partijos CK sekretorius pramonės klausimais ir atsakingas už energetikos klausimus.

1988 m., gilios komunistų partijos krizės metu, Algirdas Brazauskas buvo išrinktas Lietuvos komunistų partijos Centro komiteto pirmuoju sekretoriumi. Jo kandidatūrą į šį postą palaikė Lietuvos nacionalinio išsivadavimo judėjimas „Sąjūdis“. Jam vadovaujant, 1989 m. Lietuvos komunistų partija atsiskyrė nuo Tarybų Sąjungos komunistų partijos.

## [taisyti] Veikla nepriklausomoje Lietuvoje

1990 m. gruodžio mėnesį įvykusiame Lietuvos demokratinės darbo partijos (LDDP) steigiamajame suvažiavime Algirdas Brazauskas buvo išrinktas jos pirmininku ir tapo didžiausios Lietuvos politinės partijos vadovu.

1992 m. spalio mėnesį LDDP laimėjus rinkimus į Seimą, Algirdas Brazauskas buvo išrinktas Seimo pirmininku, o taip pat pradėjo laikinai eiti Lietuvos Respublikos prezidento pareigas (1992 11 25).

1993 m. vasario 14 d. tiesioginių visuotinių rinkimų metu jis buvo išrinktas Lietuvos Respublikos prezidentu 5 metų laikotarpiui. Už jį balsavo 60% rinkėjų. Kaip reikalauja Lietuvos Konstitucija, jis nutraukė savo narystę LDDP. 1993 m. vasario 25 d. įvyko prezidento inauguracija.

1998 m. vasario 26 d. dieną kadenciją baigusį Algirdą Mykolą Brazauską pakeitė Prezidento rinkimus laimėjęs Valdas Adamkus..

2001 m. sausio mėnesį Algirdas Mykolas Brazauskas išrinktas Lietuvos socialdemokratų partijos pirmininku.

2001 m. liepos 3 dieną Lietuvos Respublikos Seimas Algirdą Brazauską patvirtino Lietuvos Respublikos Vyriausybės Ministru pirmininku. Šį postą politikas užėmė iki 2006 m. birželio 1 d.

## [taisyti] Asmeninis gyvenimas

Gimė tarnautojų šeimoje. A. Brazauskas su žmona gydytoja Julija Brazauskiene išaugino dvi dukras dvynes (g. 1959): Audronę Usonienę, gydytoją, ir Laimą Mertinienę, menotyrininkę. Su J. Brazauskiene išsiskyrė, 2002 vedė Kristiną Butrimienę. Brolis Gerardas Brazauskas (g. 1935) Švedijos koncerno Euroc AB (statybinės medžiagos) atstovybės Lietuvoje vadovas. Tėvai lig pat mirties gyveno Kaišiadoryse (J. Biliūno g. 26). Abu palaidoti Kaišiadorių kapinėse. Jose palaidota ir A. Brazausko sesuo Regina Jurkonienė.

## [taisyti] Mintys

- Apie lietuvišką trispalvę: „Kol kabės šitas skuduras, aš nekalbėsiu“ (Sąjūdžio mitingas Katedros aikštėje, išlydint Lietuvos delegatus į SSKP IX partinę konferenciją, 1988)
- „Į savarankiškos Lietuvos valstybės idėją aš žiuriu neigiamai. Aš manau, kad tai nerealu.“ (Interviu „Argumenty i fakty“, 1989, Nr.47)
- „Kai kurie asmenys atkakliai perša mums Lietuvos Respublikos atkūrimo idėją. Esame įsitikinę, jog neįmanoma nutraukti penkių dešimtmečių Tarybų Lietuvos raidos. Pagaliau nėra ir pakankamai pagristų argumentų, kad tai daryti būtina.“ („Žodis Lietuvos komunistams“, „Komunistas“, 1989, Nr.9)
- „Kuriame socializmą TSRS sudėtyje. Jokio kito kelio nėra ir negali būti. Kraštutiniai lozungai – išstoti iš Tarybų Sąjungos, paskelbti nepriklausomą Lietuvą – mums nepriimtini“. (Kalba „Vilmos“ įmonėje. „Tiesa“, 1989-03-03)
- Apie okupacines kariuomenes išvedimą: „Mes viską vertiname tik vienu požiūriu: kad tik lietuviai tarnautų Lietuvoje ir – lauk okupacinę kariuomenę. Atsakykite man į paprastą klausimą: o kas gi gins Lietuvą?“ (Kalba susitikime su komjaunuoliais. „Lietuvos rytas“, 1990-01-25)
- „Ateityje Lietuvos Respublika pirmiausia turės gerai sugyventi su kaimynais. Kažin ar tai pavyks, jei kelsime balsą prieš tarybinę armiją.“ (Kalba SSKP CK plenume Maskvoje. „Tiesa“, 1990-02-10)

## [taisyti] Pomėgiai

Jaunystėje A. Brazauskas sportavo (stūmė rutulį), vėliau buriavo. Aistringas medžiotojas, turi didžiulę medžioklinių peilių kolekciją. Lietuvos medžiotojų ir žvejų draugijos garbės pirmininkas.

## [taisyti] Knygos

1990 išleista A. Brazausko knyga „Interviu Lietuvos radijui“; 1992 – „Lietuviškos skyrybos“ (pastaroji išversta į rusų ir vokiečių kalbas). 1998 m. „Baltųjų lankų“ leidykla išleido G. Ilgūno parengtą knygą-albumą „Algirdas Brazauskas – Lietuvos Respublikos Prezidentas".

Išėjęs į pensiją, A. Brazauskas parašė knygą „Penkeri Prezidento metai“, kurią „Pradų“ leidykla išleido 2000 m.

„Mano prezidentavimo metais, – rašo A. Brazauskas knygos įvade, – Lietuva visose srityse toliau tvirtino savo valstybingumą, vykdė esmines reformas; buvo įgyvendinamas valdžios funkcijų atkūrimas, tvirtinama demokratija, įteisinta plati žiniasklaidos laisvė; gerėjo šalies ekonominiai rodikliai. Lietuva tapo daugelio tarptautinių organizacijų narė, užmezgė ir išplėtojo dvišalius ryšius su Europos ir kitų žemynų valstybėmis, susitaikė ir nustatė gerus santykius su kaimynais. Manyčiau, kad visuose esminiuose tautai ir valstybei įvykiuose esama ir manojo indėlio“.

## [taisyti] Nuorodos

- Lietuvos Prezidentų sąrašas

Vikicitatų projekte yra citatų, susijusių su straipsniu:
Algirdas Brazauskas

Anksčiau valdė: Ringaudas Songaila | LKP CK pirmasis sekretorius 1988–1990 | Vėliau valdė: -
Anksčiau valdė: Vytautas Landsbergis | Lietuvos Respublikos Seimo pirmininkas 1992–1993 | Vėliau valdė: Česlovas Juršėnas
Anksčiau valdė: Antanas Smetona | Lietuvos prezidentas 1993–1998 | Vėliau valdė: Valdas Adamkus

Lietuvos ministrai pirmininkai
| Ministrai pirmininkai | Augustinas Voldemaras | Mykolas Sleževičius | Pranas Dovydaitis | Vincas Mickevičius-Kapsukas | Ernestas Galvanauskas | Kazys Grinius | Ernestas Galvanauskas | Antanas Tumėnas | Vytautas Petrulis | Leonas Bistras | Mykolas Sleževičius | Augustinas Voldemaras | Juozas Tūbelis | Vladas Mironas | Jonas Černius | Antanas Merkys
LTSR Ministrų tarybos pirmininkai | Justas Paleckis | Mečislovas Gedvilas | Motiejus Šumauskas| Juozas Maniušis | Ringaudas Bronislovas Songaila | Vytautas Sakalauskas
Ministrai pirmininkai | Kazimiera Danutė Prunskienė | Albertas Šimėnas | Gediminas Vagnorius | Aleksandras Algirdas Abišala | Bronislovas Lubys | Adolfas Šleževičius | Laurynas Mindaugas Stankevičius | Gediminas Vagnorius | Irena Degutienė | Rolandas Paksas | Irena Degutienė | Andrius Kubilius| Rolandas Paksas | Eugenijus Gentvilas | Algirdas Brazauskas | Zigmantas Balčytis | Gediminas Kirkilas

Lietuvos Nepriklausomos valstybės atkūrimo akto signatarai
Aleksandras Algirdas Abišala | Povilas Aksomaitis | Nijolė Ambrazaitytė | Aleksandras Ambrazevičius | Laima Liucija Andrikienė | Vytenis Povilas Andriukaitis | Irena Andriukaitienė | Kazimieras Antanavičius | Leonas Apšega | Mykolas Arlauskas | Rimantas Astrauskas | Zbignev Balcevič | Vilius Baldišis | Julius Beinortas | Vladimiras Beriozovas | Egidijus Bičkauskas | Algirdas Mykolas Brazauskas | Audrius Butkevičius | Virgilijus Juozas Čepaitis | Medardas Čobotas | Arūnas Degutis | Juozas Dringelis | Algirdas Endriukaitis | Balys Gajauskas | Eugenijus Gentvilas | Bronius Genzelis | Miglutė Gerdaitytė | Petras Giniotas | Kęstutis Glaveckas | Eimantas Grakauskas | Kęstutis Grinius | Vincas Ramutis Gudaitis | Romualda Hofertienė | Gintautas Iešmantas | Stanislovas Gediminas Ilgūnas | Albinas Januška | Egidijus Jarašiūnas | Vladimir Jarmolenko | Vidmantė Jasukaitytė | Zenonas Juknevičius | Jurgis Jurgelis | Česlovas Juršėnas | Virgilijus Kačinskas | Antanas Karoblis | Juozas Karvelis | Valdemaras Katkus | Egidijus Klumbys | Vytautas Kolesnikovas | Stasys Kropas | Česlovas Kudaba | Algirdas Kumža | Bronislovas Juozas Kuzmickas | Vytautas Landsbergis | Kęstutis Lapinskas | Mečys Laurinkus | Arvydas Kostas Leščinskas | Jonas Liaučius | Bronislovas Lubys | Jonas Mačys | Stasys Malkevičius | Leonas Milčius | Jokūbas Minkevičius | Albertas Miškinis | Donatas Morkūnas | Kazimieras Motieka | Birutė Nedzinskienė | Algimantas Norvilas | Česlav Okinčic | Romualdas Ozolas | Nijolė Oželytė Vaitiekūnienė | Justas Vincas Paleckis | Vytautas Paliūnas | Jonas Pangonis | Algirdas Vaclovas Patackas | Rolandas Paulauskas | Saulius Pečeliūnas | Eugenijus Petrovas | Virginijus Pikturna | Vytautas Petras Plečkaitis | Petras Poškus | Vidmantas Povilionis | Jonas Prapiestis | Kazimira Danutė Prunskienė | Vytautas Adolfas Puplauskas | Antanas Račas | Gintaras Ramonas | Liudvikas Narcizas Rasimavičius | Rasa Rastauskienė | Liudvikas Saulius Razma | Algirdas Ražauskas | Kęstutis Rimkus | Audrius Rudys | Romualdas Rudzys | Benediktas Vilmantas Rupeika | Liudvikas Sabutis | Kazimieras Saja | Aloyzas Sakalas | Algirdas Saudargas | Algimantas Sėjūnas | Liudvikas Simutis | Česlovas Vytautas Stankevičius | Rimvydas Raimondas Survila | Valerijonas Šadreika | Saulius Šaltenis | Lionginas Šepetys | Gediminas Šerkšnys | Albertas Šimėnas | Jonas Šimėnas | Jonas Tamulis | Aurimas Taurantas | Vladas Terleckas | Pranciškus Tupikas | Algimantas Vincas Ulba | Kazimieras Uoka | Gediminas Vagnorius | Zigmas Vaišvila | Petras Vaitiekūnas | Rimvydas Valatka | Birutė Valionytė | Povilas Varanauskas | Eduardas Vilkas | Emanuelis Zingeris | Alfonsas Žalys | Vidmantas Žiemelis

Rodomas puslapis "http://lt.wikipedia.org../../../a/l/g/Algirdas_Brazauskas_a887.html"

Kategorijos: Lietuvos prezidentai | Lietuvos ministrai pirmininkai | Kovo 11 akto signatarai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Žemaitėška
- Deutsch
- English
- Español
- Eesti
- Suomi
- Français
- Galego
- עברית
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Русский